open-index/open-wikipedia-markdown huggingface dataset:
میر ضمیر

**میر ضمیر** (پیدائش: 1775ء— وفات: 5 اکتوبر 1855ء) اردو زبان کے دبستان لکھنؤ سے تعلق رکھنے والے شاعر تھے۔

## سوانح
نام میر مظفر حسین تھا جبکہ تخلص ضمیر تھا۔ اردو ادب کی دنیا میں میرضمیر کے نام سے مشہور ہوئے۔والد کا نام میرقادر حسین تھا۔ ناصر، نساخ اور لالہ سری رام نے والد کا نام میرقادر علی بتایا ہے جو صحیح معلوم نہیں ہوتا۔ کتب ہائے تذکرہ میں غلام علی ہمدانی مصحفی کا تذکرہ سب سے قدیم ہے اور اِس تذکرے میں مصحفی نے نام میرضمیر لکھا ہے۔ اِسی تذکرہ میں مصحفی نے میرضمیر کے والد کا نام قادر حسین خان لکھا ہے۔ خان کا خطاب غالباً اعزاز کے طور پر پایا ہوگا کیونکہ میرضمیر سید تھے۔ مصحفی اور ناصر نے میرضمیر کے آبائی علاقے اور جائے پیدائش کے متعلق کچھ نہیں لکھا۔ محسن اور نساخ کا یہ بیان ہے کہ وہ لکھنؤ کے باشندے تھے۔ ثابت لکھنؤی کہتے ہیں کہ میرضمیر سلطانپور کے قریب پنگھوڑہ نامی علاقے کے باشندے تھے جو ضلع گوڑگاؤں میں ہے۔ اُن کے والد میاں الماس علی خاں (متوفی 1223ھ) کے مصاحب و ملازم تھے۔ جب نواب آصف الدولہ نے فیض آباد سے دار الحکومت لکھنؤ منتقل کیا تو میرضمیر اپنے والد کے ہمراہ لکھنؤ آکر مقیم ہوئے۔ یہ واقعہ 1189ھ ہے۔ لیکن ثابت لکھنؤی نے یہ نہیں لکھا کہ اُس وقت میرضمیر کی عمر کتنی تھی؟۔ اکبرحیدری (مصنف میرضمیر تحقیقی مطالعہ) نے حقائق سے ثابت کیا ہے کہ میرضمیر کی پیدائش 1191ھ مطابق 1777ء میں ہوئی۔

## وفات
میرضمیر کا اِنتقال لکھنؤ میں نواب واجد علی شاہ کے دورِ حکومت میں 23 محرم 1272ھ مطابق 5 اکتوبر 1855ء کو ہوا۔ سوم کی مجلس میں اُن کے بھانجے میر تفضل حسین ابرؔ نے یہ قطعہ پڑھا تھا:



 


 مرزا سلامت علی دبیر (متوفی 6 مارچ 1875ء) نے یہ قطعہ پڑھا:


 


 

## شاعری
میرضمیر نے شعرگوئی کا آغاز دس برس کی عمر سے کیا۔ مثنوی مظہرالعجائب میں ایک شعر میں یہ ثبوت ملتا ہے کہ:


 


 میرضمیر نے ابتدائی شاعری کا آغاز غزل گوئی سے کیا تھا اور اِس فن میں انھوں نے شیخ غلام علی ہمدانی مصحفی  (متوفی 1824ء) سے استفادہ کیا تھا۔  مصحفی انھیں سرآمد صلحائے عالی مقدار اور ذوفنون کہتے تھے۔

## مزید دیکھیے

* دبستان لکھنؤ

زمرہ:اردو شعرا
زمرہ:1775ء کی پیدائشیں
زمرہ:5 اکتوبر کی وفیات
زمرہ:1855ء کی وفیات
راموجی فلم سٹی

**راموجی فلم سٹی** دنیا کا سب سے بڑا شوٹنگ اسٹوڈیو ہے۔ اس اسٹوڈیو کو عالمی ریکارڈوں کی کتاب گنیز کتاب میں اعزازی سند دی گئی ہے۔ یہ اسٹوڈیو حیدرآباد، تلنگانہ، بھارت میں واقع ہے اور تیلگو سنیما کی نمائندگی کرتا ہے۔ یہ ایک شوٹنگ اسٹوڈیو کے علاوہ سیاحتی جگہ بھی ہے۔ یہاں پر کئی قدرتی اور مصنوعی دلکش مصنوعات کے ساتھ ساتھ ایک پارک بھی ہے۔ یہاں پوری دنیا سے ہر سال تقریباً 1.5 ملین سیاح آتے ہیں۔ یہ تقریباً 1666 ایکڑ سے زائد علاقے پر پھیلی ہوئی ہے۔ اس اسٹوڈیو کو تیلگو فلم پروڈیوسر راموجی راؤ نے 1996ء میں تعمیر کیا۔

تصغیر|داخلی راستہ

## نگار خانہ
تصغیر|راموجی فلم سٹی
تصغیر|راموجی فلم سٹی میں ریلوے اسٹیشن سیٹ

## مزید دیکھیے
* تیلگو سنیما
* گنیز ورلڈ ریکارڈز
## بیرونی روابط

* Ramoji Film City
* On the Back Lot at the Other Bollywood
* Ramoji Film City Photographs, 2013

* Hotels at Ramoji Film City

## حوالہ جات

زمرہ:بھارت میں 1996ء کی تاسیسات
زمرہ:حیدرآبادی ثقافت (بھارت)
زمرہ:حیدرآباد، بھارت میں سیاحتی مقامات
زمرہ:بھارتی فلم اسٹوڈیو
زمرہ:ویکی ڈیٹا سے مطابقت رکھنے والی مختصر تفصیل
زمرہ:تلنگانہ کی عمارات و ساخات
زمرہ:1996ء میں قائم ہونے والی کمپنیاں
قبرص میں مسیحیت

**[[قبرص]] میں [[مسیحیت]]**  جزیرے کا سب سے بڑا مذہب ہے۔ اکژیت یونانی راسخ الاعتقاد کلیسیا سے تعلق رکھتی ہے۔ دیگر مسیحی فرقوں میں پروٹسٹنٹ (بشمول انگلیکانیت)، کاتھولک، مارونی اور آرمینیائی رسولی شامل ہیں۔ مگر مسیحیوں کی کثرت عمومًا جنوبی قبرص میں ہے۔ یہ لوگ عمومًا یونانی بولتے ہیں۔ شمالی قبرص میں اکثرت مسلمانوں کی ہے اور ان کی زبان عمومًا ترکی ہے۔ قبرص میں مسیحیت کی تاریخ بہت پرانی ہے مقدس برنباس کا یہ آبائی علاقہ تھا۔

## مزید دیکھیے
* قبرص میں مذہب
* قبرص میں اسلام
* ترک جمہوریہ شمالی قبرص

## حوالہ جات

زمرہ:قبرص میں مسیحیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایشیا میں مسیحیت
زمرہ:یورپ میں مسیحیت
شاکولاس ٹاور

**شاکولاس ٹاور**  نیکوسیا، قبرص میں 1957ء میں مکمل ہونے والی ایک فلک بوس عمارت ہے۔ 

## حوالہ جات

زمرہ:1996ء میں پایہ تکمیل دفتری عمارات
زمرہ:قبرص میں 1996ء کی تاسیسات
زمرہ:قبرص میں فلک بوس عمارات
زمرہ:قبرصی معماری
زمرہ:نکوسیا کی عمارات و ساخات
زمرہ:فلک بوس دفتری عمارات
زمرہ:ویکی ڈیٹا سے مطابقت رکھنے والی مختصر تفصیل
زمرہ:قبرص کے عجائب گھر
بنگالی باگھ

**بنگالی باگھ** باگھوں کا ایک ذیلی نوع ہے، جس میں شامل باگھوں کو عام طور پر بنگلہ دیش اور بھارت میں پایا جاتا ہے۔

اس کے علاوہ نیپال بھوٹان میانمار میں بھی اس کا وجود ہے۔ حکومتِ ہند کے ٹائیگر کنزرویشن اتھارٹی کے مطابق بھارت میں یہ نوع کثرت سے پایا جاتا ہے۔
ایک سو سال پہلے اس نوع کی تعداد ایک لاکھ تھی۔ 2011ء کے اعداد و شمار کے مطابق اس کی تعداد صرف 2500 (دو ہزار پانچ سو) کے قریب ہے۔ یہ نوع 2008ء تک بین الاقوامی اتحاد برائے تحفظ قدرت کی لال فہرست کے خطرہ زدہ انواع میں درج رہا ہے۔ غیر قانونی شکار، مسکن کی تباہی اور انتشار پذیری کے باعث اس کا وجود خطرے میں ہے۔
2010ء کے اعداد و شمار کے مطابق بھارت میں باگھ کی مجموعی تعداد 1706 اور 1909 کے درمیاں ہے۔ اس میں بتدریج اضافہ ہوا اور 2014ء میں اس کی تعداد تقریباً 2226 ہے۔ بنگلہ دیش میں اس کی تعداد تقریباً 440، نیپال میں 163 سے 253 تک اور بھوٹان میں 103 ہے۔

برصغیر میں باگھ کی آمد بارہ ہزار برس پہلے ہوئی تھی۔ بنگال باگھوں کو دنیا میں زندہ سب سے بڑا جنگلی بلیوں میں شمار کیا جاتا ہے۔

بنگال باگھ بھارت اور بنگلہ دیش کا قومی جانور ہے۔ یہ بنگال رائل ٹائیگر کے نام سے بھی جانا جاتا ہے۔

## خطرہ
پچھلے ایک صدی میں باگھ کی تعداد بتدریج گھٹنے لگی۔ مسکن کی تباہی اور نہایت بے شمار غیر قانونی شکار کے واقعات نے اس کے احیائے نوع کے لیے بہت بڑا خطرہ ثابت ہوا۔

جنوبی ہند کے مغربی گھاٹ جنگلی علاقوں میں ایک بڑی چنوتی یہ ہے کہ 14,400 مربع میل (37,000 مربع کلومیٹر) رقبے کے تحفظ شدہ علاقے کی سرحدوں میں انسانی آبادی ہوتی ہے۔ سیو دے ٹائیگر فنڈ کاؤنسل کے اعدادوشمار کے مطابق اراضی سے محروم 7,500 لوگ غیر قانونی طور پر 386 مربع میل (1000 مربع کلومیٹر) رقبے پر بستے ہیں۔

## حوالہ جات

## بیرونی روابط

* Cat Specialist Group: ''Panthera tigris'' and ''P. t. tigris''
* WildTeam — Tiger conservation in the Bangladesh Sundarbans
* animalias.com: ''Bengal Tiger'' (Panthera tigris tigris) Taxonomic classification, images and videos
* Panthera: ''Bengal Tiger''
* 50 tiger reserves of India on one map
* Animal Welfare Information Center: ''Information Resources on Tigers, Panthera tigris: Natural History, Ecology, Conservation, Biology, and Captive Care''
* Guardian News and Media Limited: ''The four faces of the Bengal tiger''
* Online Travel Guide: ''Bengal Tigers in India''
* Are there tigers in Gujarat?
* Large tigers of انینی, Dibang Wildlife Sanctuary, اروناچل پردیش
* Bengal tiger versus Himalayan black bear at Jigme Dorji National Park, Bhutan

زمرہ:مغربی بنگال کے ماحولیات
زمرہ:بنگلہ دیش کے ممالیا
زمرہ:بھارت کے ممالیا
زمرہ:نیپال کے ممالیا
زمرہ:بھوٹان کے ممالیا
زمرہ:جنوبی ایشیا کے ممالیہ
زمرہ:بنگلہ دیش کی قومی علامات
زمرہ:بھارت کی قومی علامات
زمرہ:شیر
زمرہ:ویکی ڈیٹا سے مختلف مختصر وضاحت
قبرص میں مذہب

مسیحی قبرصی آبادی کا 73 فی صد ہیں جن میں سے اکژیت یونانی راسخ الاعتقاد کلیسیا سے تعلق رکھتی ہے۔ دیگر مسیحی فرقوں میں پروٹسٹنٹ (بشمول انگلیکانیت)، کاتھولک، مارونی اور آرمینیائی رسولی شامل ہیں۔
زیادہ تر ترک سنی مسلمان ہیں۔ اس کے علاوہ ایک قلیل تعدا میں یہودی اور بہائی بھی موجود ہیں۔

## مزید دیکھیے
* قبرص میں اسلام

## حوالہ جات

زمرہ:قبرص میں مذاہب
زمرہ:چھوٹے پیغام خانوں کا استعمال کرنے والے مضامین
زمرہ:تاریخ قبرص
آثار عبد الحق محدث دہلوی

'''شاہ عبد الحق محدث دہلوی''' (پیدائش: جنوری 1555ء— وفات: 19 جون 1642ء) مغلیہ سلطنت میں ہندوستان کے جید عالم اور محدث تھے۔ ہندوستان میں علم حدیث کی ترویج و اشاعت میں آپ کا کردار ناقابل فراموش ہے۔ شاہ عبدالحق محدث دہلوی اپنے عہد کے یکتائے روزگار عالم اور مصنف تھے۔ خصوصاً علم حدیث و سیر و مغازی میں آپ کے پائے کا عالم اُس وقت ہندوستان میں موجود نہیں تھا۔ آپ کی تصنیف و تالیف کا سلسلہ سفرحرمین کے بعد شروع ہوتا ہے۔990ھ سے 1047ھ تک کا زمانہ اُن کی زندگی کا اہم ترین دور ہے جس میں مسلسل 55 سال تک شغل تصنیف و تالیف میں مصروف رہے۔

## تصانیف

### [[زبدۃ الآثار]]

660ھ کی حدود میں شیخ نور الدین ابو الحسن علی بن یوسف اللخمی الشافعی المعروف بہ ابن جہضم الہمدانی، مجاورِ حرم کعبہ نے ایک کتاب بنام بہجۃ الاسرار و معدن الانوار فی مناقب السادۃ الاخیار من المشائخ الابرار لکھی تھی اور اِس کتاب میں چالیس مشائخ ابرار اور صوفیائے کبار کے مناقب و اَحوال تحریر کیے تھے۔ اِس کتاب کی ابتدا شیخ عبد القادر جيلانی (متوفی 12 فروری 1166ء) سے کی اور شرح و بسط کے ساتھ اِسے تحریر کیا ہے۔ کتاب کا نصف حصہ اِسی تذکرے سے مکمل ہوا ہے۔ شاہ عبدالحق محدث دہلوی نے اِس کتاب سے صرف شیخ عبد القادر جيلانی کے مناقب ہی منتخب کیے اور انھیں زبدۃ الآثار کے نام سے موسوم کیا۔ اِس انتخاب میں کسی بھی جگہ سنہ تالیف کا تذکرہ موجود نہیں لیکن اخبار الاخیار فی اسرار الابرار میں اِس کا ذِکر آیا ہے جس سے معلوم ہوتا ہے کہ یہ کتاب 999ھ سے قبل تحریر ہو چکی تھی۔

### [[اخبار الاخیار فی اسرار الابرار]]

شاہ عبد الحق محدث دہلوی نے سفر حجاز سے واپسی کے بعد اِس کتاب کو 999ھ کے آخری ایام میں ختم کیا اور 1000ھ میں اِس کتاب کی کتابت سے فراغت پائی۔ اِس کتاب میں اُن مشاہیر صلحا و علما کے حالات مذکور ہیں جو ابتدائے اسلام سے لے کر دسویں صدی ہجری کے اختتام تک سرزمین ہندوستان میں ہو گذرے ہیں۔ کتاب کی ابتدا سلسلہ چشتیہ کے عظیم و مشہور بزرگ خواجہ معین الدین چشتی اجمیری سنجری (متوفی 15 مارچ 1236ء) کے تذکرہ سے کی گئی ہے۔ مزید جملہ تذکرہ ہائے مشائخ و بزرگانِ دین کو تین طبقات میں تقسیم کیا ہے۔

### [[جذب القلوب الی دیار المحبوب]]
یہ کتاب دراصل مدینہ منورہ کی جغرافیائی تاریخ ہے۔ علامہ علی بن احمد سمہودی (متوفی 1505ء) نے تاریخ مدینہ منورہ پر ایک کتاب وفاء الوفاء باخبار دارالمصطفیٰ لکھی ہے۔ شاہ عبد الحق محدث دہلوی نے اپنی اِس کتاب کی بنیاد وفاء الوفاء باخبار دارالمصطفیٰ پر رکھی ہے۔ اِس کے سوائے جہاں کسی اور کتاب سے مضامین اخذ کیے ہیں، وہیں اُن کے حوالہ جات بھی لکھ دیے ہیں۔ شاہ عبد الحق محدث دہلوی نے اِس کتاب کا آغاز 998ھ میں مدینہ منورہ میں کیا اور اختتام ہندوستان واپسی کے بعد 1001ھ میں دہلی میں کیا۔ کتاب سترہ ابواب پر مشتمل ہے۔

## مزید دیکھیے
* عبد الحق محدث دہلوی

## حوالہ جات

زمرہ:فلسفیانہ کتب بلحاظ مصنف
زمرہ:کتب
زمرہ:کتب تصوف
زمرہ:کتب مذہبی مطالعہ
وفاء الوفاء باخبار دارالمصطفیٰ

امام '''علامہ علی بن احمد سمہودی''' (متوفی 1505ء) نے تاریخ مدینہ منورہ پر یہ کتاب تصنیف کی ہے۔ اِس تاریخ کو مدینہ منورہ کی عہدِ اسلام سے قبل سے لے کر سنہ 1505ء تک مستند ترین تاریخ خیال کیا جاتا ہے اور گذشتہ چار صدیوں سے اِس کی مقبولیت میں اضافہ ہی ہوا ہے۔

## تاریخ
علامہ سمہودی نے تاریخ مدینہ منورہ پر ایک کتاب بنام اقتضاء الوفا باخبار دارالمصطفیٰ کے نام سے تحریر کی تھی۔اِس کتاب میں پہلے تاریخ مدینہ منورہ پر لکھی جانے والی کتب کی تلخیص کے ساتھ موضوع کی مناسبت سے مفید مباحث کو تفصیل سے بیان کیا گیا تھا۔ اِس کتاب کا بیشتر حصہ لکھا گیا مگر پایہ تکمیل کو نہ پہنچ سکی۔ اِسی اثناء میں ایک ایسے شخص نے آپ کو اِس کتاب کی تلخیص کی فرمائش کی جس کے بارے میں خود علامہ سمہودی لکھتے ہیں کہ: ’’جس کے حکم کی تعمیل باعث غنیمت اور مخالفت سراسر خسارہ ہے‘‘۔ چنانچہ آپ نے قدرے اِختصار کے ساتھ اور بعض ضروری و مفید اِضافوں کے ساتھ اِس کتاب کو تصنیف کیا۔ یہ کتاب 24 جمادی الثانی 886ھ مطابق 21 اگست 1481ء کو مدینہ منورہ میں مکمل ہوئی اور اِسی سال ماہِ شوال مطابق نومبر/ دسمبر 1481ء میں کعبۃ اللہ کے سامنے بیٹھ کر اِس کی تبییض کا کام کیا۔ بعد ازاں 893ھ مطابق 1488ء میں اِس کی تلخیص کی اور اُس کا نام خلاصۃ الوفاء باخبار دارالمصطفی رکھا۔

شاہ عبدالحق محدث دہلوی نے لکھا ہے کہ: ’’عالم، کامل، اوحدالعلماء، الاعلام، عالم مدینہ، خیرالانام سید نور الدین علی بن السید الشریف عفیف الدین عبد اللہ بن احمد الحسنی السمہودی المدنی رحمۃ اللہ رحمۃ الابرار کی تصنیف وفاء الوفا تواریخ مدینہ میں عمدہ ترین کتاب ہے۔ یہ کتاب نہایت نافع ہے، جس میں آپ نے مدینہ منورہ کے حالات و وَاقعات اور اِس میں پیش آمدہ حوادث کو بیان کیا ہے۔ احادیث و آثار نقل کی ہیں اور روایات میں اِختلاف کی عمدہ پیرائے میں توجیہ و تطبیق کی ہے۔

## تفصیلاتِ متن
وفاء الوفا 4 جلدوں میں ہے۔ 4 جلدوں میں کل 8 اَبواب ہیں۔ علامہ سمہودی کہتے ہیں کہ: ’’اَبواب کی یہ تعداد نیک فالی کے لیے ہے تاکہ اللہ تعالیٰ اِس کے سبب میرے لیے جنت کے آٹھوں دروازے کھول دے اور اپنی بیکراں نعمتوں سے سرفراز فرما دے‘‘۔ 

#### پہلا باب
یہ باب اسمائے مدینہ منورہ سے متعلق ہے۔

#### دوسرا باب
یہ باب فضائل مدینہ منورہ سے متعلق ہے اور اِس میں سولہ فصول ہیں۔

#### تیسرا باب
گذشتہ زمانوں میں ساکنین مدینہ اور رسول اللہ صلی اللہ علیہ وسلم کی مدینہ منورہ میں تشریف آوری کے اَحوال بیان کیے گئے ہیں۔ اِس باب میں بارہ فصول ہیں۔

#### چوتھا باب
یہ باب مدینہ منورہ کی مساجد، حجراتِ مبارکہ، بازار اور دِیگر عمارات پر مشتمل ہے۔ اِس باب میں کل 37 فصول ہیں۔

#### پانچواں باب
اِس باب میں عیدگاہوں کا بیان ہے کہ جہاں جہاں رسول اللہ صلی اللہ علیہ وسلم نے نمازِ عید پڑھائی۔ اِس باب میں مدینہ منورہ کے قبرستان، شہدائے اُحد کی فضیلت بھی مذکور ہے۔ اِس باب میں سات فصول ہیں۔

#### چھٹا باب
اِس باب میں مدینہ منورہ کے کنویں جو رسول اللہ صلی اللہ علیہ وسلم سے منسوب ہیں، کے متعلق بیان کیا گیا ہے۔ اِس میں پانچ فصول ہیں۔

#### ساتواں باب
اِس باب میں مدینہ منورہ کی وادیوں، چراگاہوں اور پہاڑوں سے متعلق روایات اور تاریخ جمع کی گئی ہے۔ اِس میں آٹھ فصول ہیں۔

#### آٹھواں باب
اِس باب میں رسول اللہ صلی اللہ علیہ وسلم کی زیارت مبارکہ سے متعلق تاریخی روایات کو جمع کیا گیا ہے اور یہ باب کتاب کا مغز اور لب لباب کہلاتا ہے۔ اِس باب میں چار فصول ہیں۔

## مزید دیکھیے

* علی بن احمد سمہودی

زمرہ:کتب اہل سنت والجماعت بلحاظ مؤلف
زمرہ:تاریخ مدینہ
زمرہ:تاریخ اسلام
زمرہ:تاریخی کتب
زمرہ:مدینہ
ان سائیٹ

**ان سائیٹ**  ایک روبوٹی سطح نشین فضا پیما ہے، جسے خصوصی طور پر سیارہ مریخ کی اندرونی فضا اور سطح کی گہرائی میں تحقیق کے لیے بنایا گیا ہے۔ یہ فضا پیما 5 مئی 2018ء کو بوقت 11:05 بجے امریکی شہر کیلی فورنیا سے روانہ ہوا تھا اور حسب توقع 26 نومبر 2018ء کو سطح مریخ پر پہنچ گیا۔اس دوران میں ان سائیٹ نے 48 کروڑ 50 لاکھ کلومیٹر (485 ملین کلومیٹر) کا فاصلہ طے کیا تھا۔ ان سائٹ نے وہاں پہنچتے ہی اپنے تحقیقی کام کا آغاز کر دیا ہے۔
اس خلائی مشن پر 83 کروڑ ڈالر کی لاگت آئی تھی۔ 
مجموعی طور پر یہ ناسا کی جانب سے مریخ کی سطح پر کامیابی سے اترنے والا آٹھواں مشن ہے۔

## حوالہ جات

زمرہ:ارضیات مریخ
زمرہ:سطح نشین (خلائیہ)
زمرہ:مریخ کی مہمات
زمرہ:ناسا کی خلائی مہمات
زمرہ:ڈسکوری پروگرام
زمرہ:خلائی پرواز میں 2018ء
آصف مہدی

آصف(جاوید) مہدی پاکستان کے غزل گائیک ہیں۔ آپ شہنشاہ غزل مہدی حسن کے شاگرد ہیں ہیں۔ آپ 1966ء میں پاکستان میں پیدا ہوئے۔ آپ نے 13 سال کی عمر میں اپنے والد اور چچا غلام قادر سے موسیقی سیکھنا شروع کی۔ آپ کا خاندان 1947ء میں تقسیم ہند کے وقت ہجرت کر کے منڈاوا راجھستان سے پاکستان آئے۔ آصف جاوید مہدی نے اپنا سب سے پہلا پروگرام لاس اینجلس اپنے استاد مہدی حسن کے ساتھ 1983ء میں 17 سال کی عمر میں کیا۔

وہ اپنے والد کی طرح نظموں کی گلوگاری میں شوق رکھتے ہیں۔ ان کے پسندیدہ شاعر میر تقی میر، احمد فراز، قتیل شفائی، حفیظ جالندھری اور مرزا غالب ہیں۔

انھوں نے سونی انٹرٹینمنٹ کے ساتھ ایک معاہدے پر دستخط کیا ہے جس کے تحت ان کا ایک البم جنوری 2010ء میں پوری دنیا میں جاری ہوا۔

## ایوارڈ
آصف مہدی کو پس پردہ گلوکاری کی وجہ سے 1999ء میں نگار ایوارڈز دیا گیا۔
## ذاتی زندگی
آصف مہدی کا خاندان کراچی میں مقیم ہے۔ آپ گردوں کے عارضہ میں مبتلہ ہیں جس پر انھوں نے حکومت پنجاب سے علاج اور مالی امداد کی استدعا کی۔ اس سلسلے میں 3 مارچ 2018ء آصف مہدی نے ڈائریکٹر جنرل پلاک ڈاکٹر صغریٰ صدف سے ملاقات کی۔ آصف مہدی بیماری کے باعث چلنے پھرنے سے بھی قاصر ہیں۔ سابق وزیر اعلیٰ پنجاب میاں شہباز شریف نے ان کے فری علاج معالجے کی سمری منظعر کر لی تھی۔
اس حوالے سے ڈی جی پلاک نے کہا مہدی حسن کا موسیقی کی دنیا میں بڑا نام ہے وہ عالمی سطح پر پاکستان کی پہچان کا ذریع بنے ہیں اب ان کے بعد ان کی فیملی کی ہر طرح کی سپورٹ کرنا ہم اپنا فرض سمجھتے ہیں۔

## شاگرد
* ثاقب اسم دہلوی
## فلمی گیت
آپ نے پاکستانی اردو فلم جنت کی تلاش میں 2 گیت ریکارڈ کروائے۔
* 1.سنا ہے لوگ اسے آنکھ بھر کے دیکھتے ہیں
* 2.تیری آنکھوں میں اتر جانے کو جی چاہتا ہے (شبنم مجید کے ساتھ)
## والد کا صدمہ
مہدی حسن کی وفات کے بعد ایک انٹرویو میں آصف مہدی نے کہا کہ دنیا بھر میں مہدی حسن کے چاہنے والے ہم سے بہت سی امیدیں لگائے بیٹھے ہیں ہم ان کی امیدوں پر پورا اترنے کی کوشش کریں گے۔ انھوں نے کہا کہ خاں صاحب جیسے گائیک صدیوں میں پیدا ہوتے ہیں۔ انھوں نے غزل سے گانے کو اپنے انگ اور انداز سے گا کر امر کر دیا۔ اس کے بعد مجھ سمیت کوئی بھی ان کے مقام کو پہنچ نہیں سکتا۔

مجھے ان کے بیٹے ہونے پر فخر ہے مگر ذمہ داری بھی ہے کہ ان کے فن کو آگے لے کر چلوں۔ آصف مہدی حسن نے کہا کہ اب گائیکی کا انداز ہی بدل گیا ہے مگر یہ سب عارضی ہے۔

## وفات
آصف مہدی 2 اگست 2021ء کو کراچی میں پھیپھڑوں کے عارضے میں مبتلا وفات پاگئے،

## حوالہ جات

زمرہ:بقید حیات شخصیات
زمرہ:پاکستانی غزل گائیک
زمرہ:پاکستانی مرد گلوکار
زمرہ:راجستھانی نژاد پاکستانی شخصیات
زمرہ:کراچی کے گلوکار
زمرہ:نگار اعزاز جیتنے والی شخصیات
کیپریانوس قبرصی

**کیپریانوس قبرصی**  () انیسویں صدی میں قبرصی راسخ الاعتقاد کلیسیا کا سربراہ تھا۔ 

## حوالہ جات

زمرہ:1756ء کی پیدائشیں
زمرہ:1821ء کی وفیات
زمرہ:سزائے موت یافتہ قبرصی شخصیات
زمرہ:سلطنت عثمانیہ سے سزائے موت بذریعہ پھانسی پانے والے
زمرہ:قبرص کے صدر اسقف
زمرہ:نیکوسیا کی شخصیات
زمرہ:یونانی قبرصی لوگ
زمرہ:قبرصی شخصیات کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی میں عثمانیہ سلطنت سے سزائے موت یافتہ شخصیات
کلیسیائے قبرص

**کلیسیائے قبرص**  () مشرقی راسخ الاعتقاد کلیسیا کی خود مختار کلیسیاؤں میں سے ایک ہے۔

## مزید دیکھیے
* مشرقی راسخ الاعتقاد کلیسیا
* یونانی راسخ الاعتقاد کلیسیا

## حوالہ جات

زمرہ:عالمی مجلس برائے کلیسیا کے اراکین
زمرہ:قبرص میں مسیحیت
زمرہ:قومی کلیسیائیں
زمرہ:نیکوسیا
زمرہ:یورپ میں مشرقی راسخ الاعتقادی
زمرہ:ویکی ڈیٹا سے مطابقت رکھنے والی مختصر تفصیل
زمرہ:مشرقی راسخ الاعتقاد کے کلیسیا
مفید خلائق (اخبار)

**مفید خلائق** برطانوی راج میں اردو زبان کا ایک ہفت روزہ اخبار تھا۔ یہ اخبار 23 دسمبر 1856ء کو مطبع مفیدِ خلائق زیرِ اہتمام منشی شیو نرائن آرام نے آگرہ سے جاری کیا۔آٹھ صفحات پر مشتمل اس اخبار میں نثری مقالات کے علاوہ مشہور شعرا کا کلام بھی شائع ہوتا تھا۔ اخبار کی اشاعت 1859ء تک جاری رہی اور 1860ء کے آس پاس بند ہوا۔ اس کا صدر دفتر آگرہ میں تھا۔

## تاریخ
رفاہِ عام اور خدمتِ ادب کے جذبے کے تحت جنگ آزادی 1857ء سے کچھ ماہ قبل ایک معیاری رسالہ مفید خلائق کے عنوان سے 23 دسمبر 1856ء میں دلی کالج کے سابق پروفیسر و مالک مطبع مفیدِ خلائق منشی شیو نرائن آرام نے آگرہ سے جاری کیا۔یہ ایک ہفت روزہ اخبار تھا اور چار ورق یعنی آٹھ صفحات پر مشتمل تھا۔ اس اخبار کا سالانہ چندہ نو روپے تھا۔ اس میں اردو کے سامنے ہی ہندی میں بھی ترجمہ ہوتا تھا۔

مفید خلائق کے مدیر منشی شیو نرائن آرام تھے، ان کے والد کا نام منشی نند لال تھا اور ان کے دادا بنسی دھر مرزا اسد اللہ خاں غالب کے نانا خواجہ غلام حسین کمیندان کی جائداد کے منصرم تھے۔ منشی شیو نرائن 1824ء میں پیدا ہوئے۔ اردو فارسی کے علاوہ انگریزی میں بھی اچھی جانتے تھے۔مشہور لغت نویس ڈاکٹر فیلن سے انگریزی ادب کی تعلیم حاصل کی۔ وہ اردو ہندی کے مسلم ادیب تھے۔ ان کی کتابوں میں **ہندوستان کا جغرافیہ اردو میں، تذکرہ دیماس** (پلوٹارک کی کتاب کا ترجمہ) شامل ہیں۔ اس کے علاوہ فورٹ کے رسالے میں علم طبیعیات کا ترجمہ بشرکت سروپ نارائن کیا۔ ایک کتاب **قصہ قاصدانِ شاہی** پر سرکاریِ انگلشیہ نے انھیں **رائے بہادر** کے خطاب سے بھی نوازا گیا۔

مفیدِ خلائق ایک ادبی ہفت روزہ تھا۔ اس میں نثری مقالات اور مشہور شعرا کرام کے کلام کے علاوہ غالب کا کلام بھی اہتمام سے شائع ہوتا تھا۔ اس اخبار کی اشاعت 1859ء تک جاری رہی اور 1860ء کے آس پاس بند ہوا۔

## حوالہ جات

زمرہ:ہندوستان میں 1856ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:برطانوی ہند کے اخبارات
صدر اسقف کا محل، نیکوسیا

تصغیر|صدر اسقف کا محل، نیکوسیا

**صدر اسقف کا محل، نیکوسیا** یا **آرچ بشپ کا محل، نیکوسیا**  (، ) قبرص کے صدر اسقف کی سرکاری رہائش گاہ ہے جو نیکوسیا میں واقع ہے۔ اسے "قدیم صدر اسقف محل"  کے برابر میں سترہویں صدی میں 1956ء اور 1960ء کے درمیان میں جدید بازنطینی  معماری طرز کے مطابق تعمیر کیا گیا۔

## حوالہ جات

زمرہ:1960ء میں مکمل ہونے والی عمارات و ساخات
زمرہ:قبرص کے نامکمل مضامین
زمرہ:نکوسیا کی عمارات و ساخات
زمرہ:اسقفی محلات
آفس منیجمنٹ

**آفس کی مینجمنٹ** کے لیے ضروری ہے کہ آپ سب سے پہلے تمام اپنے معاملات طے کر لیں جو ترجیحی طور زیادہ اہم ہوں اس کے بعد اپنے شیڈول طے کر لیں جو روزانہ کی بنیاد پر ہیں اور پھر ان کو ماہوار سے لے کر سالانہ تک ہر ایک چیز کو طے کر لیں۔ اس طریقے سے ہی بہترین مینجمنٹ میں حصہ لیا جا سکتا ہے۔ جب سالانہ طور ہر چیز طے ہو گی تو ہمارے لیے تمام کام کرنے آسان ہوں گے اگر آپ کی مینجمنٹ محض تجرباتی طور پر چل رہی ہے تو پھر انتظامی امور آپ اچھے طور پر نہیں چلا سکیں گے۔ ہر بار اس میں تبدیلیاں کرنے میں لگے رہیں گے اور اپ کا قیمتی وقت ضائع ہوتا رہے گا، آپ کی کارکردگی بہت کمزور پڑ جائے گی۔

زمرہ:امور ادارہ
زمرہ:انتظام کی اقسام
زمرہ:پیشے
زمرہ:نظامتی پیشے

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
جکری

جکری، ”ذکری“ کی بگڑی ہوئی شکل ہے اور مسلمانوں کے زمانے کی روحانی صنفِ شعر و موسیقی ہے۔ حافظ محمود خان شیرانی کہتے ہیں:
”جکری کا اطلاق ایسی نظموں پر ہوتا ہے جن میں اور مضامین کے علاوہ سلسلہ کا شجرہ اور مشائخ کی مدح ہوتی ہے۔“

جکری ایک صنف شعر ہے جس میں صوفیانہ اور مغربی مضامین بیان ہوتے ہیں۔ عام خیال یہ ہے کہ یہ لفظ "ذکری" کی ایک شکل ہے۔ ایک خیال یہ بھی ہے کہ اس لفظ کی اصل "ذکری" نہیں، بلکہ "جگری" ہے۔ بمعنی "جگر یا دل سے نکلی ہوئی بات"۔ جکری عام طور پر گائی جاتی ہے۔ اگرچہ یہ صنف گجرات سے منسوب ہے، لیکن شمالی ہند میں بھی بہت مقبول رہی ہے۔ جکری میں شاعر خدا، رسول یا اپنے مرشد کا ذکر کرتا ہے اور اپنے واردات باطنی و کوائف روحانی کو بیان کرتا ہے۔ بعض جکریوں میں عشق مجازی کا عنصر بھی نظر آتا ہے۔ لیکن صوفیانہ شاعری میں عام طور پر عشق مجازی اور عشق حقیقی کے درمیان تفریق نہیں کی جاتی اور عموماً عشق مجازی کے مضمون پر مبنی کسی شعر یا نظم کی تعبیر عشق حقیقی کے نقطہ نظر سے بھی ہو سکتی ہے۔ جکری کی زبان سادہ اور موسیقی کے لیے مناسب ہوتی ہے۔ شیخ بہاء الدین باجن کی جکریاں خاص طور پر مشہور ہیں۔ انھوں نے لکھا ہے کہ اس صنف کو "زبان ہندی" میں جکری کہتے ہیں۔ چونکہ قدیم زمانہ میں کاف عربی اور کاف فارسی کی لکھائی میں فرق نہ کرتے تھے، لہذا ممکن ہے کہ شیخ نے "جگری" ((مع کاف فارسی)) لکھا ہو۔
عبداللہ قادری

**عبد اللہ قادری** جنھیں انگریزی میں بعض جگہ عبد اللہ قدیری بھی کہا جاتا ہے10 اپریل، 1894 کو پیدا ہوئے۔ ان کا انتقال 4 اکتوبر1938 کو ہوا۔وہ ایک ازبک اور سوویت ڈراما نگار، شاعر، مصنف اور ادبی مترجم تھے۔ ان کا شمار 20 ویں صدی کے سب سے زیادہ متاثرکن ازبک مصنفین میں ہوتا ہے ۔ انھوں نے اپنے تاریخی ناولوں کے ذریعے ازبک ادب میں حقیقت پسندی کو متعارف کرایا اور وسطی ایشیا کے ناول نگاروں کو بہت زیادہ متاثر کیا۔ قازقستان کے معروف مصنف مختار ایوزوف بھی قادری کے متاثرین میں سے ہیں۔
قادری نے مختلف قلمی ناموں کے تحت لکھا، جس میں سب سے زیادہ معروف نام "جولقونبو" ہے۔ ان کے ابتدائی کام میں جدت تحریک کا بہت زیادہ اثر تھا۔ انھیں جوزف سٹالن کے دور حکومت میں پھانسی دی گئی۔

## زندگی
عبد اللہ قادری 10 اپریل، 1894 کو تاشقند میں بعد ازاں روسی ترکستان میں پیدا ہوئے۔ ان کے والد قدیربوبو کی  74 سال عمر تھی جب قادری پیدا ہوئے۔ شروع میں انھوں نے مختلف ملازمتیں کیں پھر ایک تاجر نے انھیں کتاب نقال کے طور پر ملازمت پر رکھ لیا۔ 1910 کے وسط میں انھیں  لکھنے سے دلچسپی پیدا ہوئی۔
قادری کو 1926 میں ان کے مضمون "یگائیندی گیپیلر"(" افواہوں کا مجموعہ")   جو "مشتم" میں شائع ہوا تھا کے لیے کچھ مدت کے لیے  گرفتار کیا گیا تھا۔ بعد ازاں انھیں ازبک کمیونسٹ پارٹی کے رہنما اکمل اکراموف نے کچھ عرصے کے لیے پناہ دی۔ جبکہ انھیں دوبارہ 31 دسمبر 1937 کو گرفتار کیا گیا اور 4 اکتوبر 1938 کو پھانسی دی گئی۔

## کام
قادری کی سب سے مشہور و معروف تصانیف، تاریخی ناول آکٹگن کونلر ہے جو 1922 میں اور مہروبڈن چاون ہے جو 1929 میں شائع ہوئے۔ اوکٹگن کونلر کسی بھی ازبک مصنف کا پہلا مکمل طویل ناول ہے۔ ۔قادری کی کہانیوں میں کلاواک مہزنگنگ آپرا ،دیوارارتن  اور توسوپلا تخجن نما ڈائرائر؟  شامل ہیں۔ جنھیں ازبک میں بہترین طنزیہ کہانیاں سمجھا جاتا ہے۔
قادری نے بہت سے ڈراموں اور متعدد اخباری مضامین میں بھی لکھا۔ وہ عربی، فارسی اور روسی زبان میں عبور رکھتے تھے۔ قادری نے بہت سے مشہور روسی مصنفین جیسے نکولائی گوگل اور انتون چیخوف کی تصانیف کا ازبک زبان میں ترجمہ کیا۔

## ادب
2016 میں حامد اسماعیل کا ایک ناول "جنلرباسمی یوکسڈ کٹاؤین"(The Devils' Dance)   شائع ہوا، اس ناول کا مرکزی کردارقودری تھے۔ اس ناول کا 2018 میں انگریزی ترجمہ بھی کیا گیا اس ناول میں قادری کی گرفتاری، تحقیقات اور پھانسی پر عملدرآمد کے واقعات کو مصنف نے اس انداز میں تحریر کیا ہے کہ جیسے وہ خود کو جیل میں تصورکرتے ہوں۔

## حوالہ جات

زمرہ:ازبکستانی مترجمین
زمرہ:ازبکستانی ناول نگار
زمرہ:بیسویں صدی کے ازبکستانی شعرا
زمرہ:بیسویں صدی کے ازبکستانی مصنفین
زمرہ:بیسویں صدی کے افسانہ نگار
زمرہ:بیسویں صدی کے مترجمین
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:تاشقند کی شخصیات
زمرہ:سوویت ڈراما نگار اور ڈراما نویس
زمرہ:سوویتی شعراء
زمرہ:سوویتی ناول نگار
زمرہ:مرد ناول نگار
زمرہ:سوویتی مرد شعرا
زمرہ:ازبکستانی مرد شعرا
زمرہ:تاریخی ناول
زمرہ:سوویتی صحافی
زمرہ:سوویتی ادب
زمرہ:ازبک-زبان کا ادب
زمرہ:طنز
زمرہ:ازبکستانی شخصیات
زمرہ:بیسویں صدی کے قلمی نام استعمال کرنے والے مصنفین
زمرہ:ڈراما
محمد عزیز

**محمد عزیز** (2 جولائی 1958ء - 27 نومبر 2018ء) بھارت کے ایک پس پردہ گلوکار تھے جنھوں نے بالی وڈ، بنگالی اور اوڑیہ فلمی صنعتوں میں گلوکاری کی۔

## ابتدائی زندگی
ان کا اصل نام سید عزیز النبی اور مختصر نام مُنا تھا۔ وہ اشوک نگر، مغربی بنگال، بھارت میں پیدا ہوئے۔ موسیقی سے والہانہ لگاؤ اور گلوکار محمد رفیع سے عقیدت کی وجہ سے انھوں نے بچپن سے ہی گانا شروع کر دیا تھا۔

## فنی زندگی
عزیز، ایک بنگالی زبان کی فلم “جیوتی“ میں گلوکاری کر کے فلمی گلوکاری کی زندگی میں داخل ہوئے۔ وہ 1984ء میں ایک پروڈیوسر کے رشتہ دار کی وساطت سے ممبئی آ گئے۔ ان کی پہلی ہندی فلم “امبر“ تھی جو 1984ء میں پردہ سیمیں پر آئی تھی۔

عزیز نے ایک گلوکار کی حیثیت سے اپنی فنی زندگی کا آغاز کلکتہ کے ایک ریستوران “ غالب “ سے کیا تھا۔ اس دوران میوزک ڈائریکٹر انو ملک نے انھیں بالی ووڈ اداکار امیتابھ بچن کی فلم مرد میں ایک نغمہ ’مرد تانگے والا‘ گانے کا موقع دیا۔ اس فلم کے ہیرو بالی وڈ کے اداکار امیتابھ بچن اور ہیروئن امریتا سنگھ تھیں۔ 1985ء میں ’مرد تانگے والا‘ نے انھیں شہرت کی بلندیوں پر پہنچایا۔ اس کے بعد محمد ایک مقبول گلوکار کی فہرست میں آگئے اور کئی معروف میوزک ڈائریکٹر مثلاً کلیان جی آنند جی، لکشمی کانت پیارے لال، راہول دیو برمن، نوشاد، او پی نیر، بپی لہری، راجیش روشن، رام لکشمن، رویندر جین، اُوشا کھنہ، آنند ملند، ندیم شرون، جتن للت، انو ملک، دامودر راؤ، آنند راج آنند اور آدیش شری واستود جیسے موسیقاروں کے ترتیب دیے ہوئے گیت گائے۔ 80 کی دہائی میں محمد عزیز کی آواز میں گائے فلمی گیت سپر اسٹار امیتابھ بچن، متھن چکرورتی اور پھر گووندا پر فلمائے گئے۔

محمد عزیز نے ’مائی نیم از لکھن‘، ’تیری بے وفائی کا شکوہ کروں تو‘، ’لال دوپٹہ ململ کا‘، ’پت جھڑ ساون بسنت بہار‘، ’پیار ہمارا امر رہے گا‘ سمیت درجنوں مقبول ترین گیت گائے۔ محمد عزیز کا نغمہ ’’آپ کے آجانے سے ‘‘ فلموں کے چاہنے والوں میں خوب مقبول ہوا۔

انھوں نے مرد کے علاوہ بنجارن، آدمی کھلونا ہے، لو 86، پاپی دیوتا، ظلم کو جلا دوں گا، پتھر کے انسان، بیوی ہو تو ایسی، برسات کی رات جیسی کئی فلموں میں گانے گائے۔ محمد عزیز نے ہندی فلموں کے علاوہ بنگالی، اڑیااور دیگر علاقائی زبان کی فلموں میں بھی بطور پلے بیک گانے گائے۔ وہ محمد رفیع کے بہت بڑے پرستار تھے۔

گلوکار محمد عزیز ہندی فلمی صنعت میں فلموں کے لیے 1980ء اور 1990ء کے عشروں میں بہترین نغمے پیش کیے۔

## وفات
27 نومبر 2018ء گلوکار محمد عزیز کا ایک ناناوتی اسپتال، ممبئی میں دل کا دورہ پڑنے کی وجہ سے 64 سال کی عمر میں انتقال ہو گیا۔

## حوالہ جات

زمرہ:بھارتی مرد فلمی گلوکار
زمرہ:بھارتی مسلم شخصیات
زمرہ:بالی وڈ پس پردہ گلوکار
زمرہ:بنگالی پس پردہ گلوکار
زمرہ:کولکاتا کے موسیقار
زمرہ:ممبئی کےموسیقار

زمرہ:1954ء کی پیدائشیں
زمرہ:2018ء کی وفیات
سجاح بنت حارث

**ام صادر بنت اوس بن حق بن اسامہ** یا **بنت حارث بن سوید بن عقفان** معروف بہ **سجاح** ایک کاہنہ عورت تھی ، جس نے دیگر کذابین کی طرح جزیرہ نما عربستان میں ، پیغمبر اسلام محمد صل اللہ علیہ و آلہ وسلم کے وصال کے بعد ، زمانہ قبل از شروع جنگ یمامہ اور اس کے وسطی دور کے دوران ، دعوی نبوت کر دیا اور اپنے قبیلے کی بزعم خود رہبر و راہنما بن گئی۔ اور دیگر مدعیان و کذابین کی طرح عربستان کی سیاسی، سماجی، معاشی اور فوجی طاقت کو اپنے زیر قدرت کرنے کے خواب دیکھتے ہوئے مرکز سلطنت اسلامی مدینہ پر نظریں جما لیں۔

## نسب
سجاح قبیلہ بنو تمیم سے تعلق رکھتی تھی۔ اور ماں کی جانب سے سلسلۂ نسب قبیلہ بنو تغلب سے جا ملتا تھا ، جو اکثر مسیحی تھے۔ سجاح خود بھی مسیحی تھی یا اپنے مسیحی قبیلہ و خاندان کی بنا پر مسیحیت کی اچھی خاصی عالمہ تھی۔ 

## دین سجاح
آثار آیات و اصول دینی که سجاح جن کی مبلغ تھی ، ان میں سے ہم تک کچھ نہیں پہنچا. بہر حال، اس کا ایک منبر تھا اور وہ شعر و نثر میں اپنا کلام بہ دعوی آیات سناتی تھی۔ اس نے ایک موذن اور حاجب بھی رکھا ہوا تھا۔ سجاح خدا کو رب السحاب یعنی بادلوں کا خدا کہتی تھی۔ .

## دعوی نبوت
جب سجاح نے اپنی ہو نہار فطرت پر نظر کی اور دیکھا کہ مسیلمہ نے بستر پیری پر دعوی نبوت کر کے اتنا عروج و اقتدار حاصل کر لیا ہے اسے بھی اپنے جوہر خداداد سے فائدہ اٹھا کر کچھ کرنا چاہے تو مسیلمہ کی طرح نبوت کا کاروبار جاری کرنے کے قضیہ پر غور کرنے لگی۔ آخر جونہی سید العرب والعجم علیہ الصلوة والسلام کی خبر وفات سنی تو نبوت اور وحی الہی کی دعویدار بن بیٹھی۔ سب سے پہلے بنی تغلب نے اس کی نبوت کو تسلیم کیا جن کی وجہ سے اس میں ایک گونہ قوت آگئی۔

### ہذیل بن عمران کی شمولیت
ہذیل بن عمران جو بنو تغلب کا ایک نامور سردار اور عیسائی تھا وہ دین مسیحی چھوڑ کر سجاح پر ایمان لے آیا۔ سجاح کو جب اتنی قوت حاصل ہو گئی تو اس نے تبلیغ کا سلسلہ شروع کیا چنانچہ مسجع و مقفی عبارتوں میں خطوط لکھ لکھ کر تمام قبائل عرب کو اپنے دین جدید کی دعوت دی۔ جن کی وجہ سے ہزارہا عرب نعمت اسلام سے محروم ہو کر ہادیہ جہالت و بادیہ ضلالت میں سرگردان ہونے لگے اور مرتد ہو گئے۔

### مالک ابن ہبیر کی شمولیت
مالک ابن ہبیر ہ رئیس بنی تمیم کے نام بھی ایک خط لکھا تھا۔ وہ اس مکتوب کی فصاحت وبلاغت سن کر اس کا گرویدہ ہو گیا۔ سر آنکھوں پر چل کر جبہ سا ہوا اور ترک اسلام کر کے مرتد ہو گیا۔ بہت سے دوسرے قبائل بھی ترک اسلام کر کے سجاح کے حلقہ بگوش ہو گئے جن میں ان من احمد بن قیس اور حارث بن بدر جیسے معزز شرفاء اس کی حمایت میں نمایاں سرگرمی کا اظہار کر رہے تھے۔

## حوالہ جات

زمرہ:اسلام میں جھوٹے انبیا
زمرہ:بنو تمیم
زمرہ:تاریخ اسلام
زمرہ:خاتون مذہبی قائدین
زمرہ:عرب خواتین
زمرہ:مدعیان مسیح
زمرہ:مسیحیت سے اسلام قبول کرنے والی شخصیات
زمرہ:مشرق وسطیٰ کی جنگوں میں شریک خواتین
زمرہ:نو مسلمین
زمرہ:ترک مسیحیت
زمرہ:قرون وسطی جنگ میں خواتین
زمرہ:ساتویں صدی کی عرب شخصیات
زمرہ:ویکی ڈیٹا سے مختلف مختصر وضاحت
زمرہ:عرب انبیا
افغانستان کا نام

**افغانستان** کے لغوی معنی افغانوں کی سرزمین کے ہیں۔ یہ لفظ افغان سے بنا ہے۔ تاریخی طور پر لفظ افغان کا اطلاق پشتون پر ہوتا ہے جو افغانستان کی سب سی بڑی نسلی آبادی ہے۔  افغانستان نام کا سب سے پہلا حوالہ دسویں صدی کی جغرافیہ کی کتاب حدود العالم میں ملتا ہے۔ لفظ افغانستان کا دوسرا حصہ -ستان ایک فارسی لاحقہ ہے جس کے معنی جگہ، زمین یا سرزمین کے ہیں۔

انیسویں صدی کے اوائل میں افغان سیاست دانوں نے درانی سلطنت کے لیے لفظ افغانستان کا انتخاب کیا کیونکہ اس لفظ کا انگریزی ترجمہ پہلے ہی قاجار خان اور برطانوی راج کے ساتھ معاہدوں میں استعمال کیا جا چکا تھا۔ 
1857ء میں فریڈرک اینگلز اپنی کتاب جنگ افغانستان میں افغانستان کی تشریح کرتے ہوئے لکھتے ہیں:

افغانستان فارس اور ہند کے درمیان میں ایشیا کا ایک وسیع ملک ہے، دوسری جانب سے یہ ہندو کش اور بحر ہند کے درمیان میں پڑتا ہے۔ اس کے صوبہ جات میں فارس کا صوبہ خراسان، کشمیر اور سندھ شامل ہیں، خطہ پنجاب کا ایک حصہ بھی شامل ہے۔ اور اس کے مرکزی شہر کابل، غزنی، پشاور اور قندھار ہیں۔“

اینگلو-افغان معاہدہ 1919ء کے بعد افغانستان کو ایک خود مختار ریاست کا درجہ دے دیا گیا۔

## افغان کاری
یہ بات اب مسلم ہے کہ پشتون اور افغان ایک دوسرے کے مترادف ہیں۔ ایسا ہی کچھ پشتون کے قومی شاعر خوشحال خان خٹک نے لکھا ہے۔

افغان کاری یا پشتون کاری کا سلسلہ آٹھویں صدی سے موجودہ افغانستان اور مغربی پاکستان میں چلا۔ یہ ایک ثقافتی اور لسانیاتی عمل ہے جس کے ذریعے غیر پشتون پشتون بن جائیں یا غیر افغان افغان بن جائیں۔

## افغان خاندان

محمود غزنوی کے معتمد نے ایک کتاب تاریخ یمینی میں لکھا ہے کہ سلطنت غزنویہ کے بادشاہ سبکتگین کے دربار میں دسویں صدی میں افغانیوں کو جگہ ملی جسے بعد میں غوری خاندان کے دور میں بھی جاری رکھا گیا۔  1290ء میں جب خلجی خاندان کا سورج طلوع ہوا تو افغان کی قسمت بھی چمکنے لگی اور بھارت کی سلطنت دہلی میں ان کو ایک نئی پہچان ملی۔ بعد کی لودھی سلطنت اور سوری سلطنت نے دکھلایا کہ کس طرح افغان ترقی کرتے کرتے حکمران بن گئے جن کی حکومت مشرق میں بنگلہ دیش تک پھیلی ہوئی تھی۔

## حوالہ جات

زمرہ:تاریخ افغانستان
عہد مغلیہ کے لنگر خانے

عہدمغلیہ میں لنگر خانوں کا عام چلن رہا مگر ان پر زیادہ تر مواد کتب میں محفوظ نہ رہ سکا اور زمانے کی دست برد سے نہ بچ سکا۔ محمد شاہ عادل ، بیرم خان اور مرزا عبدارحیم خان خاناں کے لنگر خانوں کا تذکرہ کسی قدر موجود ہے۔
## محمد شاہ عادل کا لنگر خانہ
محمد عادل شاہ والی بیجاپور کے عہد میں مسجدوں کے لنگر سے مسلمانوں کو پکا وہ کھانا ملتا تھا اس کے ساتھ ساتھ وہاں ان لوگوں کو خوش غذا بھی دی جاتی تھی ہر شخص کو حسب ذیل جنس ملتی تھیں جن میں گندم ، چاول،  دال، نقد برائے لکڑیوں مصالح شامل تھے۔ مسجدوں میں مسلمانوں کے لیے پانی کی سبیل ہوا کرتی تھی اور مسجد کے قریب ہی ایک سبیل ہندوؤں کے لیے بھی لگائی جاتی تھی جس میں ایک برہمن کو پانی پینے کے لیے نوکر رکھا جاتا تھا۔ 

بیجاپور کا قصہ
تاریخ دکن سلسلہ آصفیہ میں محمد عادل شاہ کے حوالے سے ایک قصہ درج ہے، جس کے مطابق محمد عادل شاہ بیجاپور میں اپنے محل سے شہر کا نظارہ کر رہا تھا۔ شام کا وقت تھا اور پورے شہر پر برابر نظر پڑتی تھی۔ شہر کی تمام آبادی میں پھیلے ہوئے مکانوں سے دھواں اٹھتا دکھائی دیتا تھا سوائے محلہ بہمن پلی جہاں ہندو آباد تھے۔ دھوئیں پریشان نہ پاک ہے بادشاہ نے دربار دریافت کیا کس محلے میں کھانا پکانے کے آثار دکھائی نہیں دے رہے۔ سوزش کو بتائیں گے کہ اس ملک میں برآمد رہتے ہیں جو صرف دوپہر کو کھانا پکاتے ہیں خواجہ نے خیال کیا کہ شاید اس کی وجہ ان کی غربت اور مفلسی ہے اس نے اسی وقت کندیاں کے باہر والوں کے لیے سرکار سے وظائف مقرر کیے جائیں جس سے براہمنوں کے وظائف مقرر ہو گئے اس موقع پر اہل دربار نے بادشاہ کو یہ نہیں بتایا کہ یہ لوگ ناداری کی وجہ سے نہیں بلکہ اپنے دستور کی پانچ تاریخ کی وجہ سے صرف ایک وقت کا کھانا کھاتے ہیں تاکہ کہیں وہ خیر کے منکرین میں نہ شمار ہو جائیں ۔
## شاہان مغلیہ کے لنگر خانے
شاہان مغلیہ کے بڑے بڑے شہروں میں لنگر خانے جاری تھے۔ زبانوں کو بنا بنایا کھانا مل جایا کرتا تھا اور ہندوؤں کو جنسی مل جاتی تھی اکبر نے شہروں منزلوں میں جابجا خیرپور اور گھر پورا کے نام سے مکانات بنوا دیے تھے خیر پور میں مسلمانوں کو اور دھرم پورہ میں ہندوؤں کے ٹھہرنے کھانے پینے اور دیگر سامان آسائش کی چیزیں سرکار کی طرف سے ملا کرتی تھیں۔ جب آگرہ کے دھرم پورہ میں جوگی بھی کثرت سے آنے لگے تو ان کے واسطے ایک اور مکان بنوا کر جوگی پورہ اس کا نام رکھ دیا گیا۔
جس مقام پر مکان بنایا گیا تھا وہاں اب بھی ایک موضع اسی نام سے آباد ہے۔
شان وقت کے علاوہ زبان عمرہ بھی ہندو مسلمان دونوں کو نیکیوں میں گرنے کی نگاہ سے الگ کام نہ سمجھتے تھے بیرم خان خاناں اور مرزا عبد الرحیم خان خاناں کی دریا دلی اور سخاوت پورے ہندوستان میں مشہور تھی۔
## حوالہ جات
آشور (ترکی میٹھا)

ایشورے  یا نوح کی پڈنگ ایک ترک میٹھی ڈش ہے جس میں اناج، پھل، خشک پھل اور گری دار میوے شامل ہوتے ہیں۔ ترکی میں یہ پورا سال بنایا جاتا ہے اور خاص طور پر محرم میں  بطور خاص دس محرم کے دن، کیونکہ دس محرم کے دن کو عربی میں "'عاشور" کہا جاتا ہے جس کا مطلب عربی میں "دسواں" کے ہیں۔
ایشورے ان ترکی میٹھوں میں سے ایک ہے جس میں کسی جانور کی مصنوعات شامل نہیں ہے۔ اس کے پیچھے ایک وجہ یہ ہے کہ ہر قسم کے تشدد اور خون و خرابا کی مخالفت ہے۔ ترکی میں ایلیویز اس پڈنگ کو فروغ دینے کے لیے اہم گروپ ہیں۔ خصوصی طور پر اسے دس محرم کو پکایا جاتا ہے ۔
روایتی طور پر، ایشورے کو بڑی مقدار میں بنایا جاتا  ہے اور اپنے دوستوں، رشتہ داروں، پڑوسیوں، ساتھیوں، ہم جماعتوں کو  بنا مذہب کی تفریق کیے محبت اور امن کے پیغام کے طور پر تقسیم کیا جاتا ہے۔ سرد مہینوں کے  دوران اسے بنایا اور کھایا جاتا ہے۔ یہ ایک کیلوریز سے بھرپور طاقتور غذا ہے اس لیے اس سے پورا سال لطف  اندوز ہوا جاتا ہے۔

## علمیات
ایشورے لفظ، عربی زبان کے لفظ "عاشورا" سے نکلا ہے جس کا مطلب دسواں ہے۔ ترکی  روایت میں یہ ڈش محرم کے 10 ویں روز بنائی جاتی ہے بعض اسلامی روایت میں اور غیر اسلامی روایتوں میں بھی اسے محرم کے مہینے سے منسلک کیا جاتا ہے ۔
اس کے علاوہ ترکی میں، لفظ  "ایش" مخلوط پاؤڈر کی نمائندگی کرتا ہے۔ یہ فارسی لفظ "اشور" سے نکلا ہے جس کے معنی " ملانا" کے ہیں۔ ایلیا سیلیبی نے اپنی سفری کتاب میں آشور کو بیان کیا، "آشور ایک  ایسا دلیہ ہے جو محرم کے دسویں روز پکایا جائے۔"

## اجزائے ترکیبی
ایشورے کو بنانے کے لیے عام طور پر کوئی مخصوص ترکیب نہیں بلکہ سے مختلف تراکیب کے ذریعے بنایا جاتا ہ ے۔

روایتی طور پریہ کہا جاتا ہے کہ کم سے کم سات اجزاء  اسے بنانے کے لیے استعمال ہوتے ہیں۔ کچھ لوگوں کا خیال ہے کہ "دسواں" کے موضوع کے اعتبار سے کم از کم دس اجزاء، جبکہ ایلیس گروہ سے تعلق رکھنے والے ہمیشہ  اسے بنانے کے لیے بارہ اجزاءاستعمال کرتے ہیں۔ ان میں سے گندم، چاول، پھلیاں، چکن مٹر، چینی (یا دیگر مٹھائی)، خشک پھل اور گری دار میوے شامل ہیں۔ انار کے بیج، انار کھنج اور دار چینی گارنش کے طور پر استعمال کیے جا سکتے ہیں اور کچھ تراکیب میں عرق گلاب بھی شامل کیا جاتا ہے۔

## تاریخ اور روایات
ایک تاریخی روایت میں یہ دعوی کیا جاتا ہے کہ جب  حضرت نوح علیہ السلام کی کشتی پہاڑ اراراط میں اتری تھی تو ان کے خاندان نے ایک خاص ڈش بنائی تھی چونکہ اس وقت اجزا کی فراہمی تقریبا ختم تھی تو جو بھی بقایاجات تھے یعنی اناج اور پھل وغیرہ انھیں ساتھ ملا کر بنایا گیا تھا اس ڈش کو ایشورے کہتے ہیں۔
ترک خاندان اس واقعے کی یاد کو تازہ رکھنے کے لیے ایشورے کو بناتے ہیں اور اسے غریبوں کے ساتھ ساتھ پڑوسیوں، دوستوں اور رشتہ داروں میں تقسیم کیا جاتا ہے۔
ایشورے کئی ثقافتی عقائد، اسلامی اور قبل از اسلام  اور بہت سے روحانی واقعات کو یاد رکھنے کے لیے بنایا جاتا ہے جو دس محرم کے دن پیش آئے  مثال کے طور پر، یہ خیال کیا جاتا ہے کہ:
٭ حضرت آدم علیہ السلام کی توبہ قبول کی گئی تھی
٭ حضرت  نوح کی کشتی پہاڑ آرارات میں اتری تھی مسافروں کو بچایا گیا تھا
٭ سمندر تقسیم ہوا تھا اورفرعون کی فوج تباہ ہو گئی تھی
٭ یسوع مسیح کو آسمانوں پر اٹھایا گیا تھا
٭ حسین بن علی کی شہادت

## حوالہ جات

زمرہ:آرمینی پکوان
زمرہ:البانیائی پکوان
زمرہ:بلغاری شیرینی
زمرہ:پھلوں کے پکوان
زمرہ:ترکیہ
زمرہ:مقدونیائی پکوان
زمرہ:نوح
زمرہ:مندائیت
زمرہ:کرسمس کے کھانے
زمرہ:سفاردی یہودی پکوان
زمرہ:مصری پکوان
زمرہ:ترک شیرینی
زمرہ:ترک پکوان
زمرہ:شیرینیاں
زمرہ:اسلامی ثقافت
نیکوسیا میونسپل گارڈنز

**نیکوسیا میونسپل گارڈنز** یا **نیکوسیا بلدیاتی باغات**  نیکوسیا، قبرص میں واقع سب سے بڑے بلدیاتی باغات ہیں۔ یہ شہر کے مرکز میں واقع ہیں۔

## نگار خانہ

File:Nicosia historical Municipal gardens in Republic of Cyprus.jpg|
File:Palm trees in the historical Municipal gardens of Nicosia in Republic of Cyprus.jpg|
File:Fountain in Nicosia historical Municipal gardens in Republic of Cyprus.jpg|
File:Palm trees and lake in Nicosia historical Municipal gardens in Republic of Cyprus.jpg|


## حوالہ جات

## بیرونی روابط
* نیکوسیا میونسپل گارڈنز کی رسمی ویب گاہ

زمرہ:شہری باغات عامہ
زمرہ:قبرص کے پارک
زمرہ:نیکوسیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
اے 6 موٹروے (قبرص)

**اے 6 موٹر وے **  (عام بول چال میں لیماسول - پافوس ہائی وے بھی کہا جاتا ہے) جزیرے پر جدید چار لین، ہائی سپیڈ موٹر وے کا اہم شہروں کو منسلک کرنے کا ایک حکومتی منصوبہ ہے۔

## حوالہ جات

زمرہ:ایشیا نقل و حمل نامکمل
زمرہ:قبرص کے نامکمل مضامین
زمرہ:قبرص میں موٹر وے اور سڑکیں
زمرہ:یورپ نقل و حمل نامکمل
ریگینیس اسٹریٹ

تصغیر|ریگینیس اسٹریٹ

**ریگینیس اسٹریٹ**  مرکزی نیکوسیا میں ایک خریداری سڑک ہے جو لیڈرا اسٹریٹ سے سولوموس چوک تک جاتی ہے۔ برطانوی دور میں یہ لیڈرا اسٹریٹ اور ہرمیس اسٹریٹ کے بعد سب سے مصروف ترین سڑک تھی۔ اس کی لمبائی 0.3 کلومیٹر ہے۔

## اہم مقامات
* 70 ریگینیس اسٹریٹ پر ایک جاپانی ریستوران نونسا ہے۔

* 94 ریگینیس اسٹریٹ پر دی کلاسیک ہوٹل ہے جو ایک بوٹیک ہوٹل ہے۔

## حوالہ جات

زمرہ:جغرافیہ قبرص کے نامکمل مضامین
زمرہ:نیکوسیا میں شارعیں
بھودان پوچم پلی

**بھودان پوچم پلی**  بھارت کا ایک آباد مقام جو تلنگانہ میں واقع ہے۔

## تفصیلات
بھودان پوچم پلی کا رقبہ 28.42 مربع کلومیٹر ہے اور اس کی مجموعی آبادی 12,972 افراد پر مشتمل ہے اور 1,184 میٹر سطح سمندر سے بلندی پر واقع ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:تلنگانہ کے آباد مقامات
ہرمیس اسٹریٹ

تصغیر|ہرمیس اسٹریٹ

**ہرمیس اسٹریٹ**  (, ) مرکزی نیکوسیا میں ایک بڑی خریداری سڑک تھی۔ یہ شمال میں لیڈرا اسٹریٹ سے مشرق میں ایکتوروس اسٹریٹ تک جاتی تھی۔

اس کا سابقہ ترک نام چِنار تھا۔ 

 
## مزید دیکھیے
* لیڈرا اسٹریٹ
* اوناساگورو اسٹریٹ
* ریگینیس اسٹریٹ

## حوالہ جات

زمرہ:قبرص کی سرحدی گزرگاہ
زمرہ:منقسم شہروں کی سرحدی گزر گاہیں
زمرہ:نیکوسیا میں شارعیں
بیجنگ انسٹی ٹیوٹ آف ٹیکنالوجی

## تعارف
[//en.wikipedia.org/wiki/Beijing_Institute_of_Technology بیجنگ انسٹی ٹیوٹ آف ٹیکنالوجی]، بیجنگ چین کی ایک مخلوط تعلیمی جامعہ ہے جو [//en.wikipedia.org/wiki/Yan%27an ینان],شانچی صوبہ میں 1940 میں قائم ہوئی اور بعد ازاں 1949 میں بیجنگ میں منتقل ہوئی۔یہ صنعت اور معلومات کی وزارت کے زیرِ نگرانی ایک اہم تحقیقی جامعہ ہے۔
### شعبہ جات
اس جامعہ میں مرکزی توجہ سائنس اور ٹیکنالوجی کو دی جاتی ہے لیکن اس کے مضامین و میدانوں کا پھیلاؤ مینیجمنٹ اور انسانیت جیسے میدان تک بھی کر دیا گیا ہے۔تحقیقی دلچسپی کے شعبہ جات جیسے ریاضی، کیمیا،طبیعیات،اموادی علم اور انجئیرنگ کو اِس جامعہ میں برتری دی جاتی ہے۔
### اہمیت
خاص کلیدی جامعہNational Key University کو حکومت سے خاص فنڈ ملتا ہے۔
### کیمپس
جامعہ کے تین کیمپس ہیں۔
1.ژ[//en.wikipedia.org/wiki/Zhongguancun ونگ کون کن] جو بیجنگ کی سیلیکان وادی کہلاتا ہے اور 178 ایکڑ پہ پھیلا ہوا ہے۔
2۔ [//en.wikipedia.org/wiki/Liangxiang,_Beijing لیانگ ژیانگ] سب سے بڑا کیمپس ہے جس میں BIT کی لائبریری اور طبیعیات کا شعبہ ہے۔
3۔ ژیشان تجرباتی ایریاجس میں میکینیکل انجئیرنگ کا شعبہ ہے۔
اس کے علاوہ کئی تعلیمی ادارے بی آئی ٹی سے وابستہ ہیں جن میں تعلیمی تحقیق کا انسٹی ٹیوٹ،لبرل آرٹس کا اسکول، جاری تعلیم کا اسکول،ہائر ووکیشنل اسکول اور ٹیکینیکل کالج اور بین الاقوامی تعلیم کا اسکول شامل ہیں۔
### طلبہ کی تعداد
14000 انڈر گریجوئٹ،8000 گریجوئٹ اور 3000 کے لگ بھگ ڈاکٹورل طلبہ یہاں تعلیم حاصل کرتے ہیں۔1000 سے زائد طلبہ باہر کے ممالک سے تعلیم حاصل کرنے آتے ہیں اور اتنی ہی تعداد میں یہاں سے طلبہ باہر پڑھنے جاتے ہیں۔
### اکیڈمک سٹاف
اس کے اکیڈمک ستاف کی تعداد تقریباََ3500 ہے۔
### اکیڈمک زبان
اس جامعہ میں چارچار انڈر گریجوئٹ اور گیارہ گرجوئٹ پروگرامز کی تعلیم انگریزی میں دی جاتی ہے۔
### تعاون
یہ جامعہ چھ براعظموں میں واقع 58 ممالک کی 200 بڑی جامعات سے مختلف علوم و فنون میں تعاون بھی کرتی ہے۔60 جامعات سے آپس میں طلبہ کے تبادلے کے معاہدے بھی کیے ہوئے ہیں۔
## حوالہ جات

1۔ https://www.timeshighereducation.com/world-university-rankings/beijing-institute-technology#survey-answer۔اخذ شدہ بتاریخ 28 نومبر2018

2۔ https://www.topuniversities.com/universities/beijing-institute-technologyاخذ شدہ بتاریخ 28 نومبر2018

3۔ https://en.wikipedia.org/wiki/Beijing_Institute_of_Technologyاخذ شدہ بتاریخ 28 نومبر2018

4۔ https://www.wemakescholars.com/university/beijing-institute-of-technologyاخذ شدہ بتاریخ 28 نومبر2018

زمرہ:1940ء میں قائم ہونے والے تعلیمی ادارے
زمرہ:بیجنگ کی جامعات و کالج
زمرہ:چین میں 1940ء کی تاسیسات
زمرہ:ضلع ہایدیان میں کالج اور جامعات
زمرہ:پروجیکٹ 985
زمرہ:1940ء میں قائم ہونے والے کالج اور جامعات
زمرہ:1940ء کی تاسیسات
زمرہ:پروجیکٹ 211
سولوموس چوک

**سولوموس چوک**  (; ) مرکزی نیکوسیا میں ریگینیس اسٹریٹ اور اومیرو ایونیو کے تقاطع ہر ایک چوک ہے۔ یہاں شہر کا مرکزی بس اسٹیشن بھی واقع ہے۔ اندازہً 50،000 سے زائد افراد روزانہ یہاں سے سفر کرتے ہیں۔ 

## نگار خانہ

File:Solomos Bus Station by night Nicosia Republic of Cyprus Kipros 2014.jpg|
File:Nicosia financial destrict from Solomos Square bus station.jpg| 
File:Solomos Bus Station by night Nicosia Republic of Cyprus 115.jpg|
File:Solomos Bus station by night in Nicosia Republic of Cpyurs.jpg| 
File:Nicosia Solomos Square Bus station venetian walls by night Nicosia Republic of Cyprus.jpg|
File:Central Bus Station Agalma Solomou at night Nicosia Cyprus.jpg|


## حوالہ جات

زمرہ:جغرافیہ قبرص کے نامکمل مضامین
زمرہ:قومی چوک
زمرہ:نکوسیا کی عمارات و ساخات
زمرہ:نیکوسیا میں چوک
ضلع یدادری بھونگری

**ضلع یدادری بھونگری**  بھارت کا ایک ضلع جو تلنگانہ میں واقع ہے۔

## تفصیلات
ضلع یدادری بھونگری کی مجموعی آبادی 726,465 افراد پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:بھارت کے اضلاع
زمرہ:تلنگانہ کے اضلاع
زمرہ:ضلع یدادری بھونگیر
زمرہ:2016ء کی تاسیسات
زمرہ:2016ء میں قائم ہونے والے ممالک اور علاقے
اے 2 موٹروے (قبرص)

**اے 2 موٹر وے **  قبرص کی ایک موٹروے ہے جو اے 1 موٹروے سے پارا خوریو-نیسو کے مقام پر اے 3 موٹروے سے ملتی ہے۔ اسے عام طور پر نیکوسیا-لارناکا موٹروے (، ) بھی کہا جاتا ہے۔

## مزید دیکھیے
* قبرص میں موٹروے اور شاہراہیں

## حوالہ جات

زمرہ:ایشیا نقل و حمل نامکمل
زمرہ:قبرص کے نامکمل مضامین
زمرہ:قبرص میں موٹر وے اور سڑکیں
زمرہ:یورپ نقل و حمل نامکمل
اے 3 موٹروے (قبرص)

**اے 3 موٹروے **  (*یونانی: δρόμος Διεθνούς Αερολιμένα Λάρνακας - Αγίας Νάπας*) قبرص کی ایک موٹروے ہے جو لارناکا بین الاقوامی ہوائی اڈا سے ملتی ہے۔ 

## حوالہ جات

زمرہ:ایشیا نقل و حمل نامکمل
زمرہ:قبرص کے نامکمل مضامین
زمرہ:قبرص میں موٹر وے اور سڑکیں
زمرہ:یورپ نقل و حمل نامکمل
زوہاب خان

**زوہیب خان** (انگریزی؛ Zoheb Khan)، ایک پاکستانی نوجوان اداکار ہے، وہ پاکستانی ڈراما سیریلوں میں کام کرتا ہے۔ اس کی پیدائش 4 مئی 2001ء کو ہوئی۔ اس کا مقام پیدائش کراچی ہے۔ 2012ء کی ڈراما سیریز تیرے بغیر میں وہ پہلی بار دیکھا گیا روحی اور افتخار کے بچے کا کردار نبھا رہا تھا۔ 2015ء میں وہ من کا گھرانا ڈراما سیریز میں کام کر چکا ہے، جس میں اس کے کردار کا نام ہیپی تھا۔اس کے علاوہ وہ 2017ء کے ڈراما سیریز دلدل میں بھی کام کر چکا ہے۔

## حوالہ جات

زمرہ:بقید حیات شخصیات
زمرہ:پاکستانی مرد صوتی اداکار
زمرہ:پاکستانی مرد ٹیلی ویژن اداکار
زمرہ:کراچی کے مرد اداکار
زمرہ:لاہور کے مرد اداکار
زمرہ:پاکستانی اداکار بچے
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
جغرافیہ قبرص

قبرص بحیرہ روم کے مشرقی حصے میں واقع ہے۔ یہ اطالوی جزائر صقلیہ اور ساردینیا کے بعد بحیرہ روم کا تیسرا اور دنیا کا اسی واں بڑا جزیرہ ہے۔ یہایشیا (یا یوریشیا) کے خطے ایشیائے کوچک کے جنوب میں ترکی کے جزیرہ نما اناطولیہ کے قریب واقع ہے۔ اس لیے اسے مغربی ایشیا، مشرق وسطی میں بھی شامل کیا جا سکتا ہے۔ قبرص جنوبی یورپ اور شمالی افریقا کے بھی قریب ہے۔ یہ طویل عرصے تک یونان، سرزمین شام، بازنطینی، ترکی اور مغربی یورپ کے زیر اثر رہا ہے۔

جزیرے پر دو سلاسل کوہ سلسلہ کوہ ٹروڈوس اور سلسلہ کوہ کیرینیہ موجود ہیں جبکہ ان کے درمیاں میدانی علاقہ میساوریا موجود ہے۔ یہ دونوں سلاسل کوہ ترکی سلسلہ کوہ طوروس کے متوازی ہیں۔ 

جغرافیائی سیاسیات کے مطابق جزیرہ چار اکائیوں میں منقسم ہے۔ جمہوریہ قبرص جزیرے کی واحد بین الاقوامی سطح پر تسلیم شدہ حکومت  اور یورپی یونین کی رکن ریاست جو جزیرے کے جنوبی 60٪ رقبے پر موجود ہے۔ ترک جمہوریہ شمالی قبرص سفارتی طور پر صرف ترکی سے تسلیم شدہ جزیرے کے شمالی ایک تہائی حصے جو کل رقبے کا تقریباً 36% ہے۔ اقوام متحدہ کا بفر زون جو کل رقبے کا 4% ہے۔ اس کے علاوہ دو چھوٹے علاقے ایکروتیری و دیکیلیا جہاں برطانوی فوجی چھاونیاں موجود ہیں 254 مربع کلومیٹر جو جزیرے کا 2.8% ہے۔
## حوالہ جات

*Official Cyprus Government Web Site
*Embassy of Greece, USA – Cyprus: Geographical and Historical Background

### اضافی حوالہ جات


زمرہ:بحیرہ روم کے جزائر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
افغانستان سے سوویت انخلاء

افغانستان سے سوویت افواج کا مکمل انخلاء 15 مئی 1988ء کو شروع ہوا جو 15 فروری 1989ء کو کرنل جنرل بورس گروموف کی قیادت میں ختم ہوا۔

میخائل گورباچوف کے کمیونسٹ پارٹی کے مرکزی کمیٹی کے جنرل سیکرٹری منتخب ہونے کے بعد افغانستان جنگ کے بعد سوویت یونین افواج کی  واپسی کے لیے منصوبہ بندی جلد ہی شروع کی گئی۔ سویت یونین نے سب سے پہلے ملک میں پیپلز ڈٰیموکریٹک پارٹی کا اقتدار مستحکم کرنے کی حقیقی کوشش کی غرض سے افواج کی واپسی اور اپنا اپنا تاثر چھوڑنے کے لیے فوری طور پر انخلاء پر عمل درآمد یقینی بنایا گیا۔  اس عرصہ کے دوران سویت یونین کی کے فوجی اور انٹیلی جنس تنظیموں نے نجیب اللہ کی حکومت کے ساتھ کام کیا کہ وہ کابل میں حکومت اور باغی گروہوں کے رہنماؤں کے درمیان تعلقات کو بہتر بنائیں۔.

سویت یونین اور ریاست ہائے متحدہ امریکا کے درمیان سفارتی تعلقات اسی وقت بہتر ہوئے اور  سوویت یونین کے لیے یہ واضح ہو گیا کہ کابل میں نجیب اللہ کی حکومت کے ذریعے پیپلز ڈیموکریٹک پارٹی کے اقتدار کو استحکام بخشا نہیں جا سکتا۔ 14 اپریل کو اسلامی جمہوریہ پاکستان، امریکا اور جمہوری افغانستان کے مابین جنیوا معاہدہ طے پایا۔ جس میں افغانستان سے سویت یونین کے انخلاء کے بعد موجود خلا کو پر کرنے کے لیے عالمی تعاون اور ملک کے مستقبل کے حوالے سے منصوبہ بندی کی گئی۔ اس معاہدے کے بعد سویت افواج  نے افغانستان سے 15 فروری 1989ء کو انخلاء مکمل کیا۔

### نتائج
نجیب اللہ حکومت کے لیے سوویت کی حمایت، سویت افواج کی واپسی کے ساتھ ختم نہیں ہوئی۔ سویت یونین نے فوجی امداد جاری رکھی، اس امداد کی وجہ سے سی ائی اے اور امریکی ریاستی محکمے کے اندازوں کی بجائے نجیب اللہ حکومت زیادہ دیر تک اقتدار میں رہی۔ مجاہدین نے چند شہروں پر قبضہ کیا لیکن وہ نجیب اللہ کو اقتدار سے بے دخل کرنے میں ناکام رہے۔ اگست 1991ء میں سویت یونین کے انہدام کے بعد بورس یلسن کے زیر قیادت روشین فیڈریشن قائم ہوئی جس نے فوری طور پر افغانستان کی امداد بند کر دی۔ بعد میں پارٹی کی اندرونی لڑائی کی وجہ سے نجیب اللہ حکومت کا خاتمہ ہوا۔ حکمت یار اور معسود قبائل کے مابین لڑائی نے طالبان کی راہ ہموار کی۔

## حوالہ جات

زمرہ:افغانستان سوویت یونین تعلقات
زمرہ:افغانستان سے وابستہ معرکے
زمرہ:افغانستان میں 1988ء
زمرہ:افغانستان میں 1989ء
زمرہ:پاک سوویت اتحاد تعلقات
زمرہ:پاکستان کی عسکری حکومت (1977–1988)
زمرہ:سوویت-افغان جنگ
زمرہ:سوویت اتحاد میں 1988ء
زمرہ:سوویت اتحاد میں 1989ء
زمرہ:افغانستان میں خون ریزیاں
زمرہ:سرد جنگ
زمرہ:افغانستان سانچے
زمرہ:جنگی مہم سانچہ جات
زمرہ:سوویت اتحاد کی سیاست
سلسلہ کوہ کیرینیہ

تصغیر|سلسلہ کوہ کیرینیہ

**سلسلہ کوہ کیرینیہ**  ایک لمبا اور کم چوڑا سلسلہ کوہ ہے۔ اس کی لمبائی 160 کلومیٹر (100 میل) ہے۔

## خصوصیات
یہ پہاڑی علاقہ 143 میل کی مسافت پر محیط ہے۔ چونکہ راستہ سیدھا ہے، اس لیے کوہ گیروں کو کسی گائڈ یا رہنما کی ضرورت نہیں ہے۔ اس کوہی علاقے میں تقریبًا 280 اقسام کے پرندے پائے جاتے ہیں۔ کوہی سلسلے کے ایک جانب پانی بہت جمع ہوتا ہے جب کہ دوسری جانب پانی عملًا مفقود ہوتا ہے۔ اس سے اور پرندوں سے یہاں آنے والے کوہ گیروں کو خوشنما منظر دیکھنے کو ملتا ہے۔ یہاں جنگلی جانور بھی پائے جاتے ہیں، خاص طور پر سانپ اور بچھو۔ یہاں خرگوش اور لومڑی بھی گاہے گاہے دکھتے رہتے ہیں۔ 

## حوالہ جات

زمرہ:شمالی قبرص کے سلاسل کوہ
زمرہ:قبرص کے سلاسل کوہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
جزائر کی فہرست بلحاظ رقبہ

**جزائر کی فہرست بلحاظ رقبہ**  ہے۔ اس میں وہ جزائر شامل ہیں جو 2،500 مربع کلومیٹر (970 مربع میٹر) سے بڑے ہیں، جبکہ اس میں 1،000 مربع کلومیٹر (390 مربع میٹر) کے رقبے کے بھی کچھ جزائر شامل کیے گئے ہیں۔

## براعظمی

## جزائر
### 100،000 کلومیٹر (39،000 مربع میل) تک یا زائد رقبے کے جزائر

### 25,000–99,999 کلومیٹر (9,653–38,610 مربع میل) تک یا زائد رقبے کے جزائر

### 10,000–24,999 کلومیٹر (3,861–9,652 مربع میل) تک یا زائد رقبے کے جزائر

### 5,000–9,999 کلومیٹر (1,931–3,861 مربع میل) تک یا زائد رقبے کے جزائر

### 2,500–4,999 کلومیٹر (965–1,930 مربع میل) تک یا زائد رقبے کے جزائر

### 1,000–2,499 کلومیٹر (386–965 مربع میل) تک یا زائد رقبے کے جزائر

## مزید دیکھیے
* فہرست ممالک بلحاظ رقبہ
* فہرست جزائر

## حوالہ جات

زمرہ:فہرست جزائر
زمرہ:فہرستیں بلحاظ رقبہ
زمرہ:جزائر بلحاظ براعظم